toebehoende gelege te blaersvelt inde amenye va bruessel die
welcke adriaen van moelenbeke wettich sone rombouts wile van
molebeke en sijnder moyen kinde ald houden ende besitten
sijn ter eender zijden En de selve adriaen van moelenbeke
renuciende tot desen de pvilegie vand univsiteyt va loeven
ter ande in jeg der scepen van loeven gestaen hebben gekint
en gelijc dat zij bij middele ende onderwijse van seken huen
vrienden vand stoote en geschillen die sij om der selv goede
wille tege malcanden hadden en d om de selve jan ende
adriaen alhier te loeven tegen malcanden in rechte stonden
veraccordeert en eens wordden sijn der pointen ende condicien
hier nae bescr die zij malcanden voir hen huen erve ende
nacomeling gelooft hebben tonderhouden ende tachtvolge ende
deen dandere dair af voirder vestich te doen ter plaetsen dair
die goede gelege sijn ten coste tsgheens van hen diese begen
sal Inden yersten dat den voirs adriane ende sijnder moyen kinden
onbelet vand voirs janne bliven sullen voir hen huen erven
en nacomelinge tot ewige dage alle de voirs goede die sij ald
oft dair omtrent tegewoirdichlijc houden ende besitten sijn het
zij dat die der voirs clemecien arnde vand schuere oft anden
toe te behoen plage sonder dat de selve jan hen oft huen nacomel
dair af oft van enigen anden saken eysschen oft gebreken enige
hinder eysch stoot oft belet doen selen oft doen doen in dinger
manien Behalve dat den selven jane dair uut alleene
volgen sal ende erflijc bliven ende toebehoen een block lants
geheete den keyser gelege te blaersvelt alsoet dair gelegen
is tusschen de broecstrate ald ter eender zijden en de goede
der kinden vand tomen ter ande opden comer van negen
stuvs erflijck dair uutgaen dair op de voirs adriaen gelooft
heeft tselve block lants te waranden als op allet recht
dair voir uutgaen van allen anden comen ende calangie
alsoe dat den voirs janne vand putte ende sijne nacomeling
vast en seker sal moege wesen Ende voirtmeer op vijf
viertelen rocx mate en pacht van mechlen erflijc alle
jare te kersmisse te betalen ende te blaersvelt te leven den
voirs adriane ende sijnen nacomelinge erflijc en emermeer
Met vorweerden oftmen bevonde dair meer oft min comers
uutgaen van outs dan de voirs neghen stuvs erflic dat
dat meer den voirs janne goet gedaen en dmyn den voirs
adane opgeleet soude wordden Met vorweerden voirt dat